Пословник о раду Скупштине БСС	1	

На основу члана 34. Статута БСС-а, Скупштина БСС-а, на својој седници одржаној

            . године, усвојила је 

П	О С Л О В Н И К 

О	РАДУ СКУПШТИНЕ БРИЏ САВЕЗА СРБИЈЕ 

I. ОПШТЕ ОДРЕДБЕ

Члан 1.

Овим пословником уређује се начин рада и одлучивања Скупштине Бриџ савеза Србије (у даљем тексту: Скупштина).

Ако неко питање организације и рада Скупштине није уређено овим пословником или Статутом, Скупштина уређује то питања посебним актом или својом одлуком.

Члан 2.

Скупштина као највиши орган Бриџ савеза Србије (у даљем тексту: Савез) обавља своје послове и задатке у складу са одредбама Статута Савеза и овог пословника. Скупштина ради на седницама.

II. КОНСТИТУИСАЊЕ СКУПШТИНЕ

Члан 4.

Iзборну седницу Скупштине као и све редовне и ванредне Скупштине сазива и припрема Председник скупштине Савеза. Седницу Скупштине отвара председник скупштине Савеза и руководи њеним радом (у даљем тексту: председавајући). У случају спречености председника, Скупштину отвара и њеним радом руководи председник БСС.

Председавајући има овлашћења која су овим пословником дата председнику Савеза у руковођењу редовним седницама Скупштине.

Члан 5.

Седнице Скупштине су јавне.

Члан 6.

Председник Скупштине, одлучује коме се, поред чланова Скупштине, упућује позив да присуствује седници.

Члан 7.

На предлог председника може бити формирано радно председништво Скупштине од два члана, које ће уз председника скупштине Савеза водити седницу Скупштине.

Члан 8.

Председник Скупштине (или радно председништво ако је изабрано) се стара да се седница одвија у складу са одредбама Статута Савеза и овог пословника, као и о одржавању реда на седници.

У случају грубог нарушавања реда на седници или понашања које је супротно са начелима спортског духа и морала, Председник Скупштине има право да према прекршиоцу реда изрекне једну од следећих мера: опомену, укор или удаљавање са седнице.

Предлог за опомену, укор или удаљење може дати и било који званични делегат на скупштини.

Није дозвољено конзумирање алкохола за време одржавања Скупштине.

Пословник о раду Скупштине БСС	2	

За делегате у алкохолисаном стању није потребна никаква одлука, и истог председник скупштине удаљава са седнице.

Члан 9. Прве тачке дневног реда седнице Скупштине су:

∗     избор чланова верификационе комисије; 

∗ подношење и разматрање Iзвештаја верификационе комисије и верификација мандата; ∗ избор записничара; 

∗ избор радног председништва ако то предлаже председник Скупштине; ∗ утврђивање дневног реда; 

Члан 10.

Верификациона комисија врши увид у издата уверења о избору за члана Скупштине, издата од стране чланове Савеза, примедбе на изборе, утврђује да ли је избор чланова у Скупштини извршен у складу са одредбама Статута Савеза и одлуком Скупштине и подноси предлог Скупштини у вези са верификацијом њихових мандата.

Уколико Скупштина другачије не одлучи, верификациону комисују чине два члана.

Члан 11.

Након избора Верификационе комисије, чланови Скупштине предају Комисији своја уверења о избору.

На основу уверења о избору и евентуалних примедби на избор Верификациона комисија испитује избор сваког појединог члана Скупштине и саставља Iзвештај Скупштини да се мандат у питању потврди, да се потврђење одложи или да се избор поништи.

Члан Верификационе комисије чији је мандат у Скупштини оспорен не може учествовати у доношењу закључка о исправности или неисправности свог избора.

Члан 12.

Верификациона комисија обавештава Скупштину да ли су, с обзиром на број присутних чланова, испуњени прописани услови да би Скупштина могла пуноважно да одлучује.

Скупштина прво решава о верификацији мандата чланова Скупштине чији избор није оспорен, па се прелази на појединачно претресање и решавање о мандатима чланова чији је избор оспорен.

Члан Скупштине чији је избор оспорен не може учествовати у гласању о верификацији свог мандата.

Члан 13.

На основу Iзвештаја Верификационе комисије и претреса у Скупштини, Скупштина решава да се избор чланова Скупштине потврди, да се одложи за следећу седницу или да се потврда мандата одбије.

III. ИЗБОР ОРГАНА САВЕЗА

Члан 14.

За председника Скупштине може бити кандидовано лице из реда делегата Скупштине, а на предлог Регионалних савеза или најмање три делегата Скупштине.

Члан Скупштине може да учествује у предлагању само једног кандидата. Представник предлагача има право да образложи предлог.

О предложеним кандидатима отвара се претрес на којем сваки члан Скупштине има право да изнесе мишљење о предложеним кандидатима.

Кандидат за председника може да изнесе свој програмски говор и да одговор на питања чланова Скупштине.

Пословник о раду Скупштине БСС	3	

Члан 15.

Након завршеног претреса Скупштина на предлог председавајућег, јавним гласањем, утврђује листу кандидата за председника Скупштине, према азбучном реду почетних словом њихових презимена.

Члан 16.

Поступак избора председника Скупштине се наставља ако после првог гласања ни један кандидат не добије потребан број гласова за избор одређен Статутом Савеза и то између два кандидата који су добили највећи број гласова, а ако су на листи била само два кандидата, поступак гласања спроводи се поновним гласањем о избру између та два кандидата.

Ако ни после поновљеног гласања није изабран председник Скупштине поступак избора се наставља поновним предлагањем кандидата по истом поступку. Поступак предлагања кандидата ће се поновити и ако је на листи за избор председника био само један кандидат који није добио потребан број гласова.

Члан 17.

Председник Скупштине преузима дужност по објављивању резултата избора за председника.

Након проглашења избора председник Скупштине преузима вођење и председавање седницом Скупштине.

Ако изабрани председник није присутан на конститутивној седници председавајући ће наставити руковођење седницом Скупштине.

Члан 18.

Председнику Скупштине престаје функција пре истека времена на које је изабран оставком и разрешењем.

Предлог за разрешење се подноси у писменој форми и мора бити образложен. Разрешење председника Скупштине врши се на начин и по поступку који је предвиђен за његов избор.

Седницом на којој се одлучује о разрешењу не може председавати лице о чијем се разрешењу решава.

Члан 19.

Председник Управног одбора се бира на исти начин и по истој процедури као и председник Скупштине.

Члан 20.

Председник УО предлаже кандидате за Генералног секретара и чланове Управног одбора.

О предлогу председника Савеза за избор чланова Управног одбора Скупштина гласа у целини. Ако предлог буде одбијен, у поновљеном поступку предлагања чланова Управног одбора не може се предложити најмање половина истих кандидата. Уколико и други предлог председника Савеза Скупштина не усвоји, сматраће се да је председник Савеза разрешен функције и приступиће се избору новог председника Савеза.

Члан 21.

Председник и чалнови Надзорног одбора бирају се већином гласова од укупног броја делегата на Скупштини. Предлоге за Надзорни одбор дају делегати на самој седници. По жељи предлагач може дати и образложење. Максимално се може предложити дупло више кандидата од броја који се бира.

IV. СЕДНИЦА СКУПШТИНЕ

Члан 22.

О припремању седница стара се председник скупштине Савеза уз помоћ генералног секретара.

Председник скупштине Савеза уноси у предлог дневног реда предлоге које је примио од чланова Скупштине и од органа, тела и лица овлашћених за подношење предлога.

Председник Савеза се стара да сва питања која су унета у предлог дневног реда буду претходно размотрена и на седници Управног одбора Савеза. УО може о сваком предлогу дати своје мишљење, али не сме искључити ниједан предлог.

Члан 23.

Седница Скупштине је јавна.

Скупштина може одлучити да расправу и одлучивање у вези са поједином тачком дневног реда одржи без присуства јавности.

Члан 24.

Седнице Скупштине сазивају се писменим путем преко е-маил.

Позив за седницу садржи: место, време одржавања, дневни ред и предлози по тачкама дневног реда.

Позив за седницу се мора доставити члановима Скупштине најкасније 7 дана пре одржавања седнице. Када постоје оправдани разлози овај рок може бити и краћи.

Члан 25.

Уз позив за седницу члановима Скупштине доставља се предлог дневног реда, као и други материјали.

Уз позив за седницу обавезно се доставља у целини текст предлога општих аката, извештаја и анализа које се разматрају на седници.

Пет дана пре заказане седнице, целокупни материјал за седницу ставља се на располагање члановима Скупштине код генералног секретара Савеза а посебно се путем Е-маила шаље свим клубовима и делегатима.

Члан 26.

Када председник скупштине Савеза утврди да постоји кворум, приступа се утврђивању дневног реда.

Сваки члан Скупштине може захтевати да се у дневни ред унесу, поред питања и предлога које је председник унео у предлог дневног реда и друга питања и предлоге за које он сматра да су хитни, а такође и да затражи да се скине са дневног реда нека тачка, уколико има оправдане разлоге за то и уколико их изнесе на скупштини.

Члан Скупштине је дужан да хитност питања, односно предлога образложи. О дневном реду седнице решава се без претреса.

Дневни ред се утврђује већином гласова присутних чланова Скупштине.

Члан 27.

Председавајући у вези са сваком тачком дневног реда, пре него што отвори расправу, даје реч известиоцу, односно подносиоцу одређеног предлога.

Члан 28.

На седници Скупштине сваки члан (делегат) има право да говори.

Пословник о раду Скупштине БСС	5	

Када се разматрају питања из делокруга комисија Скупштине, право на говор имају и њихови чланови који нису чланови Скупштине.

Iзлагање члана Скупштине не може трајати дуже од пет минута. Ако члан Скупштине не буде задовољан објашњењем председника, о питању одлучује Скупштина без претреса.

Члан 29.

Чланови Скупштине за дискусију се јављају дизањем руку а председавајући даје реч по редоследу којим су заинтересовани тражили реч.

Нико не може добити реч пре него што су дискутовали сви који су се пријавили, изузев ако председавајући не оцени да је то неопходно ради давања одређених објашњења.

Iсто лице не може о истој тачки дневног реда да говори више од два пута.

Члан 30.

Председник може предложити да се трајање дискусије временски ограничи и да сваки учесник у претресу о истом питању говори само једном. Ограничење трајања говора може предложити и сваки члан Скупштине.

Када је трајање дискусије ограничено, председник ће у случају прекорачења одређеног времена опоменути говорника да је његово време за дискусију истекло, а ако он за наредни минут од опомене не заврши дискусију, председник ће му одузети реч.

Члан 31.

Члану Скупштине који жели да говори о повреди овог Пословника или о повреди утврђеног дневног реда председник ће дати реч чим је затражи.

Члан 32.

Ако члан Скупштине затражи реч да би исправио навод претходног говорника, који се на њега односи или се односи на Савез, односно његовог члана којег и представља или на било шта што је у вези са одвијањем скупштине или са радом Савеза, и који је по његовом мишљењу нетачан, председник ће му дати реч чим заврши говор лице које је изазвало потребу исправке. Члан се у свом говору мора ограничити на исправку и његов говор не може трајати дуже од два минута.

Члан 33.

Говорник може говорити само о питању које је на дневном реду.

Ако се говорник удаљи од дневног реда председник ће га на то упозорити и позвати га да се држи дневног реда. Ако се говорник и после опомене не буде држао дневног реда председник ће му одузети реч.

Члан 34. Одлучивању се приступа после претреса.

Председник може предложити да Скупштина закључи расправу и пре него што је исцрпљена дискусија пријављених говорника, ако сматра да је питање довољно размотрено. О овом предлогу гласа се без расправе.

Члан 35.

Након обављене расправе председник утврђује један или више предлога о којима ће се одлучивати гласањем.

Члан 36.

Скупштина може пуноважно доносити одлуке ако седници присуствује једна половина  чланова.

Одлуке се доносе већином гласова присутних чланова Скупштине, осим ако је Статутом Савеза утврђена друга већина.

Пословник о раду Скупштине БСС	6	

Члан 37.

Предлог за измену и допуну предлога општег акта подноси се у форми амандмана. Амандман се подноси најкасније пре стављања предлога на гласање. У том случају амандман се мора јавно прочитати свим делегатима, а уколико предлагач жели, може и образложити свој амандман.

Амандман са којим се сагласи предлагач општег акта постаје саставни део тог акта.

Члан 38.

Претрес предлога општег акта, односно одлуке Скупштине, почиње извештајем известиоца, па се затим о предлогу расправља у начелу а затим у појединостима, ако се предлог прихвати у начелу.

Предлог општег акта, односно одлуке, усвојен је када га Скупштина изгласа у целини.

Члан 39.

По хитном поступку може се донети само акт којим се регулишу питања и односи за чије уређење постоји неодложна потреба или ако би доношење таквог акта у редовном поступку могло да изазове штетне последице.

Сваки овлашћени предлагач може поднети образложени предлог да се о одређеном питању одлучи по хитном поступку. О предлогу за расправу о доношењу акта по хитном поступку одлучује се без расправе. Ако Скупштина усвоји предлог да се акт донесе по хитном поступку (након расправе), предлог акта се уноси у дневни ред исте седнице са назнаком под којим је бројем дневног реда. и о њему се расправља и доноси одлука по дневном реду.

Предлог акта који би се донео по хитном поступку мора се доставити члановима Скупштине најкасније до почетка седнице.

Члан 40.

Одлуке се доносе јавним гласањем, дизањем руке чланова Скупштине. За ретке, али могуће одлуке које могу изазвати сумњу у гласове неких делегата, може сваки делегат тражити тајно гласање са образложењем, или без образложења. Скупштина тада простом већином одлучује да ли ће гласање бити тајно. Уколико Скупштина гласањем одбије тајно гласање по неком питању, и ако најмање трећина делегата понови захтев за тајно гласање, председник је дужан да обави тајно гласање без даље расправе.

Члан 41.

Након завршетка расправе и одлучивања о питањима која су била на дневном реду, председавајући закључује седницу.

Кад услед обимности дневног реда из других разлога није могуће завршити расправу по свим тачкама дневног реда у заказани дан, Скупштина може одлучити да се седница прекине и да се закаже наставак у одређени дан, о чему се писмено обавештавају само одсутни чланови Скупштине.

Члан 42.

Записничар сачињава писмени записник са седнице, у складу са одредбама Статута. Iнтегрални текстови одлука дају се у прилогу записника.

У случају доношења посебних одлука које су битне за даљи рад савеза председник Скупштине може одлучити да су сви делегати обавезни да потпишу записник.

Пословник о раду Скупштине БСС	7	

V. ЗАVРШНЕ ОДРЕДБЕ

Члан 43.

Овај Пословник ступа на снагу даном његовог усвајања на Скупштини.

ПРЕДСЕДНИК СКУПШТИНЕ БРИЏ САВЕЗА СРБИЈЕ

Зоран  Коцић